Nenorocire pe șosea, după o depășire neregulamentară
Vineri, 8 martie 2024, în jurul orei 18:40, un bărbat de 56 ani, din municipiul Hunedoara, în timp ce conducea un autoturism pe DJ 687, din direcția Hunedoara spre Călan, a efectuat o manevră de depășire neregulamentară, moment în care a intrat în impact cu un alt autoturism care se deplasa regulamentar, condus de către un bărbat de 59 ani din orașul Călan, răsturnându-se în afara părții carosabile.
Potrivit IPJ Hunedoara, în urma evenimentului rutier a rezultat rănirea celor doi conducători auto, dar și a unei minore de 15 ani, aflată în calitate de pasageră în autoturismul condus de bărbatul de 56 ani.
Toate cele trei victime au fost preluate de către echipajele medicale sosite la fața locului și transportate la spital în vederea acordării de îngrijiri medicale.
CITEȘTE ȘI: Smoothie retras din magazinele Lidl. Produsul este contaminat cu o substanță care dăunează sănătății
În cauză, poliţiştii au întocmit dosar de cercetare penală sub aspectul săvârşirii infracțiunii de vătămare corporală din culpă .